《满庭芳 辽后洗妆楼》
清代·周之琦

眠柳梳烟，荒池洗月，翠帘不卷春愁。暗尘珠络，芳艳未全休。

飞燕新词漫拟，簪花格、墨妙谁偷。凭栏处，靴金帕玉，肠断旧风流。

凝眸。佳丽地，脂函镜匣，乡冷温柔。但捺钵当时，谏草还留。

可惜琵琶调苦，回心院、枉费绸缪。焚椒恨，天书练影，三十六宫秋。

作者简介：周之琦（公元1782年～1862年），字稚圭，河南祥符（今河南开封）人。清嘉庆十三年（公元一八0八年）进士，改庶吉士。散馆，授编修。累官广西巡抚，疏言筑堤赈灾等事，凡数十上。道光二十六年，因病乞休。病逝于家中。周之琦工词，浑融深厚，瓣香北宋，有《金梁梦月词》二卷，《怀梦词》二卷，《鸿雪词》二卷，《退庵词》一卷，总名《心日斋词》，传于世。辑有《心日斋十六家词选》。